पाएं अपने शहर की ताज़ा ख़बरें और फ्री ई-पेपरडाउनलोड करें
कलेक्टर व एसपी ने बुधवार रात सात बजे प्रशासन व पुलिस लवाजमे के साथ शहर के मुख्य बाजारों में फ्लैग मार्च किया। कलेक्टर सांवरमल वर्मा व एसपी नारायण टोगस के नेतृत्व में कलेक्ट्रेट से पैदल रवाना हुए अधिकारी व सिपाहियों ने रेलवे स्टेशन, शास्त्री मार्केट, धर्मस्तूप, गढ़ चौराहा, घंटाघर, सुभाष चौक, नई सड़क से रेलवे स्टेशन तक फ्लैग मार्च किया।
इस दौरान एक इनोवा में ज्यादा सवारी बैठी पाए जाने पर उसका चालान किया गया। इसी तरह नई सड़क पर एक सेल की दुकान खुली देखकर कलेक्टर व एसपी ने उसे सीज करवाया। इसके साथ ही बाइक पर दूध की टंकी लिए मिले दो-तीन लोगों को पाबंद भी किया। हालांकि फ्लैग मार्च के दौरान शहर में लोगों का आवागमन नाममात्र का मिला। अधिकतर दुकानें भी बंद थी। कलेक्टर सांवरमल वर्मा व एसपी नारायण टोगस ने बताया कि लोगों की सुरक्षा और काेरोना की रोकथाम के लिए की जा रही इस तरह की गतिविधि जारी रहेगी।
उन्होंने लोगों से घरों में ही सुरक्षित रहने, बिना जरूरी काम बाहर नहीं निकलने, मास्क का उपयोग व सोशल डिस्टेंस की पालना करने की अपील की। इस दौरान एएसपी योगेंद्र फौजदार, एसडीएम अभिषेक खन्ना, डीएसपी ममता सारस्वत, नगर परिषद के आयुक्त हेमाराम चौधरी, आरआई रणवीर साई, सदर एसएचओ अमितकुमार, महिला थाना एसएचओ सतपाल बिश्नोई, ट्रैफिक प्रभारी रजीराम सहित पुलिस के सिपाही, कमांडो आदि शामिल थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn